OSNOVNA ŠKOLA IVANA MAŽURANIĆA

VINKOVCI

S.S. Kranjčevića 2

KLASA:112-02/19-03/02

URBROJ:2188-23-19-2

Vinkovci, 21. svibnja 2019.

Na temelju članka 127. stav.13. Zakona o odgoju i obrazovanju u osnovnoj i srednjoj školi  (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14. i 7/17. i 68/18.) i članka 68. Statuta Osnovne škole Ivana Mažuranića Vinkovci, Školski odbor na sjednici održanoj dana 21. svibnja 2019. pod točkom 3. dnevnoga reda, jednoglasno je donio

O D L U K U

O IMENOVANJU RAVNATELJICE OSNOVNE ŠKOLE IVANA MAŽURANIĆA VINKOVCI

I.

Marina Markić, OIB:XXXXXXXX iz Vinkovaca, I.G. Kovačića 4, profesor hrvatskog jezika i književnosti imenuje se za ravnateljicu Osnovne škole Ivana Mažuranića Vinkovci , na mandat od pet (5) godine.

II.

Mandat iz točke I. ove odluke počinje teći od 01. rujna 2019. godine.

III.

Predsjednica Školskog odbora sklopit će s imenovanom ravnateljicom ugovor o radu na određeno puno radno vrijeme na rok od pet godina.

IV.

Ova Odluka stupa na snagu nakon dobivene suglasnosti ministra znanosti i obrazovanja.

Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

O b r a z l o ž e n j e

Školski odbor Osnovne škole Ivana Mažuranića Vinkovci na sjednici održanoj dana

29. travnja 2019. godine donio je odluku kojom raspisuje natječaj za imenovanje ravnatelja/ice Osnovne škole Ivana Mažuranića Vinkovci.

Natječaj za imenovanje ravnatelja/ice Osnovne škole Ivana Mažuranića Vinkovci objavljen je u „Narodnim Novinama“ broj:45/2019. od 03. svibnja 2019. i na mrežnoj stranici Škole.

Školski odbor Osnovne škole Ivana Mažuranića Vinkovci na sjednici održanoj dana

15. svibnja 2019. pregledao je dokumentaciju pristiglu na objavljeni Natječaj i utvrdio da je zaprimljena samo jedna prijava i to kandidata Marina Markić, prof. hrvatskog jezika i književnosti iz Vinkovaca, I. G. Kovačića 4.

Školski odbor utvrđuje da je kandidat podnio potpunu i pravovremenu, da ispunjava uvjete natječaja i utvrdio Listu kandidata s jednim prijavljenim kandidatom za ravnatelja Škole.

Lista kandidata s priloženim dokazima o ispunjavanju uvjeta Natječaja dostavljena je Vijeću roditelja, Skupu radnika i Učiteljskom vijeću s uputom o potrebi održavanja sjednica na kojima je potrebno zauzeti stajalište o kandidatu, a pisani zaključak dostaviti Školskom odboru.

Dana 20. svibnja 2019. održane su sjednice Vijeća roditelja, Skupa radnika i Učiteljskog vijeća i pisani zaključci dostavljeni Školskom odboru Osnovne škole Ivana Mažuranića Vinkovci.

Školski odbor je na sjednici održanoj dana 21. svibnja 2019. nakon uvida u pristigle pisane zaključke, javnim glasovanjem jednoglasno donio odluku o imenovanju Marine Markić iz Vinkovaca, I. G. Kovačića 4, za ravnateljicu Osnovne škole Ivana Mažuranića Vinkovci na mandat od pet (5) godina koji počinje teći od 01. rujna 2019. godine.

Odluka stupa na snagu nakon dobivene suglasnosti ministra znanosti i obrazovanja.

Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Slijedom navedenog Školski odbor Osnovne škole Ivana Mažuranića Vinkovci, odlučio je kao u izreci ove odluke.

Pouka o pravnom lijeku:

Kandidat koji je podnio prijavu na natječaj ima pravo uvida u natječajnu dokumentaciju te može roku 15 dana od dana primitka ove Odluke zahtijevati sudsku zaštitu kod nadležnog suda.

Predsjednica školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jadranka Matjaš

Dostaviti:

1. Marina Markić, Vinkovci, I. G. Kovačića 4
2. Ministarstvo znanosti i obrazovanja, Zagreb, Donje Svetice 38
3. Grad vinkovci, Upravni odjel društvenih djelatnosti, Vinkovci, B.J. Jelačića 1
4. Ured državne uprave u Vukovarsko-srijemskoj županiji, Vukovar, Županijska 9
5. Oglasna ploča i mrežna stranica Škole
6. Pismohrana, ovdje